**BRUGERUNDERSØGELSE PÅ VARDE BIBLIOTEK UGE 16-17/2019**

FAQ :

1. Undersøgelsen udsendes mandag den 15. april 2019
2. Undersøgelsen er designet af Moos-Bjerre – et privat analysefirma. MB er godkendt med forskerstatus hos Danmarks Statistik, der stiller strenge krav til anonymitet og sikkerhed. Endvidere oplyses det, at MB håndterer personfølsomme oplysninger i andre opgaver for stat, kommuner mfl.
3. Undersøgelsen er en del af de nationale **bibliometer-undersøgelser,** der er et brugerbaseret resultatstyringsredskab med fokus på den brugeroplevede værdi og effekt.
4. I brugerundersøgelsen indgår en række spørgsmål om brugernes tilfredshed, udbytte og oplevelse af forskellige biblioteksforhold og –tilbud, Herunder serviceniveau, værtskab, bibliotekets tilgængelighed, materialeudbud, ventetid, børne-familietilbud, kulturelle oplevelser, oplysning om samfundsforhold, bidrag til skole og uddannelse, biblioteksrummet, formidling, inspiration, brugerinddragelse og brugerinvolvering m.m. Derudover stilles spørgsmål om brugsmønster og baggrundsoplysninger.
5. Målingerne er designet, så de kan sammenlignes over tid, benchmarkes med andre biblioteker og et nationalt benchmark.
6. Undersøgelsen mailes til 4.000 biblioteksbrugere, der inviteres til at deltage.
7. Udvælgelsen af mailadresser til modtagerne af undersøgelsen er tilfældig og anonym.
8. Undersøgelsen henvender sig kun til borgere, der er indmeldt på Varde Bibliotek.
9. Undersøgelsen udnytter ikke cpr-numre (af sikkerheds- og GDPR hensyn). Derfor er det helt tilfældigt, hvem der modtager brugerundersøgelsen.
10. Fordelingen af mænd og kvinder, piger og drenge, der inviteres til at deltage i undersøgelsen er tilfældig.
11. Moos-Bjerre har fået mange positive tilbagemeldinger fra biblioteker, der oplever, at undersøgelserne giver værdi til intern udvikling, resultatstyring og dokumentation overfor politisk niveau.
12. Bibliometer-undersøgelserne er siden 2010 gennemført blandt mere end 200.000 biblioteksbrugere.
13. Resultatet af undersøgelsen forventes at være Varde Bibliotek i hænde med udgangen af maj 2019,
14. Deltagere i undersøgelsen medvirker i konkurrencen om 10 x 2 biografbilletter.